สวัสดีค่ะ ยายหนูอายุ80เป็นโรคไตพึ่งเข้าระยะที่4 มีอาการเท้าบวม ทานข้าวไม่ค่อยได้ อ่อนเพลีย น้ำหนักลด เหลือ30กว่าๆ ไปโรงพยาบาลให้น้ำเกลือหรือกลูโคส(ไม่แน่ใจค่ะ)หลังจากออกจากเอาเข็มออกที่มือก็บวม 2อาทิตย์แล้ว ยังไม่หายบวม ทั้งมือข้่งที่ให้น้ำเกลือและเท้าทั้ง2ข้าง ยังทานข้าวไม่ค่อยได้ และอ่อนเพลียเหมือนเดิม เลยกลับไป รพ อีกครั้ง เปลี่ยนยาให้ แต่ก็ยังไม่มีอาการดีขึ้น อาการดังกล่าวเกิดจากอะไรหรอค่ะ แล้วมีโอกาสดีขึ้นไหมค่ะ ต้องปฎิบัติตัวยังไงบ้างค่ะ
สวัสดีค่ะ อาการของโรคไตเคยตอบแล้วในส่วนคำถามเพิ่มเติมเรื่องมือบวมและการอ่อนเพลียนั้น มือบวมอาจเกิดจากสาเหตุน้ำคั่งในร่างกายจากไตเสื่อมมากจนขับน้ำออกจากร่างกายไม่ได้ หรือเกิดจากเส้นเลือดดำบริเวณมืออักเสบและติดเชื้อจากการแทงเส้นหลายครั้ง เป็นต้น ส่วนเรื่องการอ่อนเพลียนั้น ในผู้ที่มีโรคไตเสื่อมมาก อาจมีอาการเบื่ออาหาร คลื่นไส้ รับประทานได้น้อย จึงแนะนำรักษาที่สาเหตุก็คือการรักษาอาการไตเสื่อม โดยควรจำกัดการดื่มน้ำ ไม่รับประทานยาที่แพทย์ไม่ได้สั่ง แพทย์จะคอยตามค่าไตเป็นระยะ หากค่าการทำงานของไตอยู่ต่ำมาก อาจต้องมีการฟอกไตเพื่อช่วยกำจัดของเสียและลดการบวมค่ะ